stanford-oval/wikipedia huggingface dataset:
Donnie Brasco

| Donnie Brasco |
| --- | --- |
 Elokuvan DVD-painoksen kansikuva.
Ohjaaja:  Mike Newell
Käsikirjoittaja:  Paul Attanasio
Perustuu:  Joseph D. Pistonen ja Richard Woodleyn kirjaan Donnie Brasco: My Undercover Life in the Mafia
Tuottaja:   Alan Greenspan  Mark Johnson  Louis DiGiaimo  Barry Levinson  Patrick McCormick  Gail Mutrux 
Säveltäjä:  Patrick Doyle
Kuvaaja:  Peter Sova
Leikkaaja:  Jon Gregory
Tuotantosuunnittelija:  Donald Graham Burt
Pääosat:   Johnny Depp  Al Pacino  Michael Madsen  Anne Heche 
Valmistustiedot
Valmistusmaa:  Yhdysvallat
Tuotantoyhtiö:   Mandalay Entertainment  Baltimore Pictures  Mark Johnson Productions 
Levittäjä:  TriStar Pictures
Ensi-ilta:   Yhdysvallat 28. helmikuuta 1997  Suomi 1997 
Kesto:  126 min.
Alkuperäiskieli:  englanti
Budjetti:  35 000 000 $
Tuotto:  124 909 762 $
Aiheesta muualla
IMDb 
Elonet
AllMovie
Infobox OKNimi-testi OK: 
Donnie Brasco (televisioesityksessä käytetty myös nimeä Operaatio Donnie Brasco)  on brittiohjaaja Mike Newellin vuonna 1997 ensi-iltansa saanut mafiaelokuva. Elokuvan pääosia näyttelevät Johnny Depp ja Al Pacino.
Juoni

Elämäkertaan pohjautuva tositarinaelokuva sijoittuu 1970-luvun New Yorkiin. FBI-agentti Joseph D. Pistone saa tehtäväkseen soluttautua mafiapiireihin salanimellä Donnie Brasco. Tehtävä on raskas, ja Pistone alkaa pian tuntea olevansa liian syvällä mafian maailmassa.
Operaation jälkeen Pistone siirtyy agenteille tarkoitettuun todistajansuojeluohjelmaan peläten Mafian kostoa. Hän viettää suojeluohjelmassa elämäänsä vielä nykyisinkin salanimellä.
Näyttelijät

| 0 | 1 | 2 |
| --- | --- | --- |
|  Al Pacino  | … |  Benjamin ”Lefty” Ruggiero   |
|  Johnny Depp  | … |  Joseph ”Donnie Brasco” Pistone   |
|  Michael Madsen  | … |  Dominick ”Sonny Black” Napolitano   |
|  Bruno Kirby  | … |  Nicky Santora   |
|  Anne Heche  | … |  Maggie Pistone   |
|  James Russo  | … |  John ”Booby” Cersani   |
|  Željko Ivanek  | … |  Tim Curley   |
|  Gerry Becker  | … |  Dean Blandford   |
|  Andrew Parks  | … |  Hollman   |
|  Robert Miano  | … |  Alphonse ”Sonny Red” Indelicato   |
|  Brian Tarantina  | … |  Anthony ”Bruno” Indelicato   |
|  Rocco Sisto  | … |  Richard ”Richie” Gazzo   |
Lipputulot

Lipputuloja kertyi Yhdysvalloissa 41 909 762 dollaria ja muualla 83 000 000 dollaria. Tämä on yhteensä 124 909 762 dollaria.
Myöhempi arvostus

The New York Timesin kriitikot valitsivat Donnie Brascon vuonna 2004 yhdeksi kaikkien aikojen tuhannesta parhaasta elokuvasta maailmassa.
Käännös suomeksi
Eleanor Platt

Eleanor Platt (1910 Woodbridge, New Jersey – 30. elokuuta 1974 New York, New York) oli yhdysvaltalainen kuvanveistäjä.
Platt opiskeli Art Students League of New Yorkissa vuosina 1929–1933. Vuonna 1940 hän voitti Chaloner-palkinnon, jonka myötä hän sai kolmevuotisen stipendin. Vuonna 1944 hän sai Yhdysvaltain taide- ja kirjallisuusakatemian apurahan ja vuonna 1945 Guggenheim-stipendin. Platt tuli tunnetuksi monien merkittävien henkilöiden rintakuvista. Näihin kuuluivat Learned Hand, Louis D. Brandeis, Albert Einstein ja Earl Warren.
Platt oli kahdesti naimisissa. Hänen ensimmäinen avioliittonsa Charles Flavinin kanssa päättyi avioeroon. Toinen avioliitto Victor Russon kanssa päättyi puolison kuolemaan vuonna 1957. Platt kuoli studiollaan New Yorkissa 64-vuotiaana.
Craig Ludwig

| Craig Ludwig |
| --- | --- |

Henkilötiedot
Syntynyt: 15. maaliskuuta 1961 (ikä 63) Rhinelander, Wisconsin
Kansalaisuus:   Yhdysvallat
Jääkiekkoilija
Pelipaikka:  puolustaja
Maila:  vasen
Pelaajaura
Pääsarjaura:  1982–1999
Seurat:  Montreal Canadiens (NHL) New York Islanders (NHL) Minnesota North Stars (NHL) Dallas Stars (NHL)
NHL-varaus:  61. varaus, 1980 Montreal Canadiens
Craig Lee Ludwig (s. 15. maaliskuuta 1961 Rhinelander, Wisconsin) on yhdysvaltalainen entinen jääkiekkoilija, pelipaikaltaan puolustaja.
Pelaajaura > Ennen ammattilaisuraa

Ennen NHL-uraansa Ludwig pelasi kolme kautta yliopistojääkiekkoa Pohjois-Dakotan yliopiston joukkueessa Fighting Siouxissa. Hän oli voittamassa kahta NCAA:n mestaruutta, vuosina 1980 ja 1982, ja valittiin kerran Western Collegiate Hockey Associationin (WCHA) toiseen tähdistökentälliseen, vuonna 1982. NHL:ään hänet varasi Montreal Canadiens numerolla 61 vuoden 1980 varaustilaisuuden kolmannella kierroksella. Vuonna 1981 hän edusti maataan jääkiekon nuorten maailmanmestaruuskilpailuissa.
Pelaajaura > Ammattilaisura

Ludwig teki NHL-debyyttinsä 6. lokakuuta 1982 ottelussa Hartford Whalersia vastaan ja onnistui heti vakiinnuttamaan paikkansa seuransa vakiokokoonpanossa. Hän ei pelannut aikanaan Montrealissa, eikä myöskään myöhemmällä ammattilaisurallaan, yhtään ottelua farmissa. Hän edusti Montreal Canadiensia kahdeksan kauden ajan ja oli voittamassa tänä aikana Stanley Cupia vuonna 1986. Hän pelasi myös vuoden 1989 loppuottelusarjassa, jonka Canadiens hävisi. Ludwig saavutti Canadiens-vuosiensa ja koko uransa parhaat lukemat plus/miinus-tilastossa viimeisinä kausinaan seurassa, +33 kaudella 1988–1989 ja +24 kaudella 1989–1990, ja uransa parhaat tehopisteet hän teki kahdella ensimmäisellä runkosarjakaudellaan, 25 pistettä kummallakin. Vuosina 1983, 1985 ja 1986 hänet palkittiin seuransa sisällä unohdetun sankarin (engl. unsung hero) palkinnolla Jacques Beauchamp Trophylla.
Syyskuussa 1990 Canadiens myi Ludwigin New York Islandersiin vaihdossa toiseen puolustajaan, Gerald Diduckiin. Hän pelasi Islandersissa vain yhden kauden, jolla saavutti uransa heikoimman plus/miinus-lukeman, –24. Kesäkuussa 1991 hän siirtyi Minnesota North Starsiin vaihdossa puolustaja Tom Kurversiin ja hän jatkoi samassa organisaatiossa pelaajauransa loppuun asti. Vuonna 1993 North Starsin nimi muuttui Dallasiin, Texasiin muuton myötä Dallas Starsiksi. Ludwig pelasi uransa tuhannennen runkosarjaottelun maaliskuussa 1996, kauden 1995–1996 aikana, ja saavutti Starsissa/North Starsissa pelattujen vuosiensa parhaat plus/miinus-tilaston lukemat kahdella seuraavalla kaudella, kaudella 1996–1997 +17 ja kaudella 1997–1998 +21. Vuonna 1999, kauden 1998–1999 päätteeksi, hän oli voittamassa uransa toista Stanley Cupia.
Ludwig lopetti pelaajauransa toisen Stanley Cup -voittonsa jälkeen. Hän pelasi 17-vuotisella NHL-urallaan yhteensä 1 256 runkosarjaottelua, joissa teki 222 tehopistettä, 38 maalia ja 184 syöttöpistettä. Pudotuspeliotteluja hän pelasi yhteensä 177, joissa teki neljä maalia ja antoi 25 maalisyöttöä. Jäähyminuutteja Ludwigille kertyi runkosarjassa 1 437, eniten kaudella 1992–1993 (153 minuuttia), ja pudotuspeleissä 244.
Ludwig oli rooliltaan puolustava puolustaja. Erityisesti hänet tunnetaan erikoistumisestaan laukausten blokkaamiseen, jossa hänen on arvioitu kuuluneen aikansa parhaisiin. Laukausten blokkaamiseen liittyen hän käytti läpi uransa huomattavan leveitä ja paksusti pehmustettuja säärisuojia.
Pelaajauran jälkeen

Lopetettuaan pelaajauransa Ludwig on toiminut muun muassa pelaajatarkkailijana Dallas Starsin palveluksessa (1999–2000), apuvalmentajana IHL-seuroissa Michigan K-Wings (2000) ja Utah Grizzlies (2000–2001) ja apuvalmentajana Dallas Starsissa (2001–2002). Hän on toiminut myös FOX Sports Southwestin jääkiekkoasiantuntijana.
Ludwigin vuonna 1985 syntyneet kaksospojat Trevor ja Tyler sekä vuonna 1990 syntynyt poika CJ ovat pelanneet isänsä tavoin jääkiekkoa puolustajina. Dallas Stars varasi Trevor Ludwigin NHL:ään numerolla 183 varaustilaisuudessa 2004.
Aiheesta muualla

Craig Ludwig The Internet Hockey Databasessa (englanniksi)
Eleanor Sokoloff

Eleanor Sokoloff (2015)
Eleanor Sokoloff (o.s. Blum; 1914 Cleveland – 12. heinäkuuta 2020 Pennsylvanian sairaala) oli yhdysvaltalainen pianopedagogi ja pianisti.
Sokoloff opiskeli Clevelandin musiikki-instituutissa ennen siirtymistään Philadelphiaan. Vuonna 1931 hän aloitti opintonsa Curtisin musiikki-instituutissa, jossa hänen opettajanaan pianonsoitossa toimi David Saperton ja kamarimusiikissa Louis Bailly. Curtisin musiikki-instituutissa Sokoloff tapasi tulevan miehensä, pianisti Vladimir "Billy" Sokoloffin. Pariskunta muodosti suositun duon ja sai mainetta nelikätisillä resitaaleillaan Philadelphiassa.
Sokoloff loi yli 80 vuotta kestäneen pedagogisen uran Curtisin musiikki-instituutissa. Hän opetti pianonsoittoa aluksi (1936–1949) sitä sivuaineena opiskelleille, mutta siirtyi pääaineopettajaksi tämän jälkeen. Hänestä tuli musiikki-instituutin historian pitkäaikaisin opettaja. Sokoloffin johdolla opiskelivat muiden muassa Craig Sheppard, Lambert Orkis, Susan Starr, Meng-Chieh Liu, Leon McCawley, Charles Abramovic, Randall Hodgkinson, Daniel Hsu ja Kit Armstrong.
Sokoloff jäi leskeksi vuonna 1997. Hän opetti Curtisin musiikki-instituutissa vielä lukuvuodella 2019–2020 ja suunnitteli jatkamista syksyllä 2020 koronaviruspandemiatilanteesta riippumatta. Hän kuitenkin kuoli luonnollisesti 106-vuotiaana heinäkuussa 2020. Häntä jäivät kaipaamaan muiden muassa tyttäret Katharine ja Laurie, molemmat muusikoita.
Eleanor Marx

Eleanor Marx
Eleanor ”Tussy” Marx (16. tammikuuta 1855 – 31. maaliskuuta 1898) oli saksalais-englantilainen kirjailija, poliittinen aktivisti ja kääntäjä. Hän oli Karl Marxin nuorin tytär.[lähde? ]
Marx oli jo hyvin nuorena kiinnostunut politiikasta. Kuusitoistavuotiaana hänestä tuli isänsä sihteeri, ja hän kävi isänsä kanssa sosialistien kokouksissa eri puolille maailmaa. Karl Marx jätti viime vuosinaan Eleanorin huoleksi Pääoman englanninkielisen laitoksen ja muiden keskeneräisten tekstiensä julkaisun. Vuonna 1884 Eleanor Marx oli perustamassa Socialist League -järjestöä. Muita perustajajäseniä olivat muun muassa William Morris ja Edward Aveling[lähde? ].
Marx kiinnostui 1880-luvulla teatterista ja kirjallisuudesta. Hän uskoi, että taide olisi sopiva väline edistämään sosialismia ja feminismiä. Marx oli myös merkittävä kääntäjä, ja hän käänsi englanniksi muun muassa Gustave Flaubertin Rouva Bovaryn ja Henrik Ibsenin Kansanvihollisen.[lähde? ]
Marx sai vuonna 1898 selville, että hänen kumppaninsa Edward Aveling oli mennyt naimisiin toisen naisen kanssa. Tästä musertuneena depressiosta kärsinyt Marx teki myrkyllä itsemurhan.
Craig Levein

| 0 | 1 | 2 |
| --- | --- | --- |

Henkilötiedot
Koko nimi: Craig William Levein
Syntymäaika: 22. lokakuuta 1964 (ikä 59)
Syntymäpaikka: Dunfermline, Skotlanti
Pituus: 185 cm
Seurat
| Vuodet | Seura | O (M) |
| 1981–1983 1983–1995 |  Cowdenbeath FC  Hearts FC | 60 (0) 329 (15) |
Maajoukkue
| 1990–1994 |  Skotlannin maajoukkue | 16 (0) |
Valmennusura
1997–2000 2000–2004 2004–2006 2006 2006–2009 2009–2012 2017–2019:  Cowdenbeath FC  Hearts FC  Leicester City FC  Raith Rovers FC  Dundee United FC  Skotlannin maajoukkue  Hearts FC
 Seurajoukkueuran tilastot kattavat vain kansalliset sarjat.
Craig Levein (s. 22. lokakuuta 1964) on skotlantilainen jalkapallovalmentaja ja entinen puolustaja.
Ura pelaajana

Levein aloitti jalkapallouransa pelaamalla koulun joukkueessa Dalgety Bayssa. Hän lopetti pelaamisen 15-vuotiaana, mutta vuoden jälkeen jatkoi veljensä innostamana pelaamista Lochore Welfaren juniorijoukkueessa. Hän pelasi Lochoressa vuoden verran, kunnes liittyi 1981 Cowdenbeathiin.
Levein teki nopeasti läpimurtonsa Cowdenbeathin avauskokoonpanoon ja nousi suurempien skottiseurojen kiikariin. Kahden kauden jälkeen hän jätti seuran ja siirtyi lapsuutensa suosikkiseuraan Heartsiin vuonna 400 000 punnan siirtosummalla. Levein vakiinnutti nopeasti paikkansa Heartsin pelaavassa kokoonpanossa, ja 1985–1986 hänet valittiin kahdesti liigan parhaaksi nuoreksi pelaajaksi.
Skotlannin maajoukkueessa Levein debytoi maaliskuussa 1990 ja oli mukana MM-kisoissa 1990. Nuoruusvuosien jälkeen ura sai takapakkia kahden vakavan polvivamman vuoksi ja lopulta hän joutui jättämään kentät kolmikymppisenä vuonna 1995. Hearts-vuosinaan hän tuli tunnetuksi myös rajuista otteistaan ja sai 12 ottelun pelikiellon murrettuaan seurakaverinsa Graeme Hoggin nenän harjoitusottelussa.
Ura pelaajana > Meriitit pelaajana

Skotlannin cupin hopeaa: 1986
MM-1.kierros: 1990
Ura valmentajana

Ennen aikainen pelaajauran päätös ei kuitenkaan masentanut Leveiniä, vaan hän jatkoi uraansa valmentajana. Hän palasi marraskuussa 1997 entiseen seuraansa Cowdenbeathiin, jonka hän nosteli taistelemaan liiganoususta kaudella 2000/01. Nousu toteutuikin kauden jälkeen, mutta Levein itse oli lähtenyt joulukuussa 2000 Heartsiin.
Heartsissa Levein jatkoi hyvää työtään ja johdatti edinburghilaiset kahdesti liigassa kolmanneksi. Hyvät tulokset tekivät Leveinistä tunnetun myös Skotlannin ulkopuolella ja lokakuussa 2004 hän siirtyi Leicester Cityyn. Englantilaisseurassa menestys ei kuitenkaan ollut toivotunlaista ja kun seura putosi kaudella 2005/06 mestaruussarjassa putoamiskamppailuun hän sai tammikuussa 2006 potkut tehtävistään.
Syyskuussa 2006 Levein palasi valmennustehtäviin Skotlannin kakkosdivisioonassa pelanneen Raith Roversin päävalmentajana. Pesti jäi kuitenkin lyhyeksi, sillä jo lokakuussa hän siirtyi pääsarjaseura Dundee Unitedin peräsimeen.
Dundee Unitedissa Levein palautti itsensä jälleen skotlantilaisten tietoisuuteen ja kaudella 2006/07 hänet valittiin kolmesti liigan kuukauden valmentajaksi. Loppusijoitus oli yhdeksäs, mutta kahdella seuraavalla kaudella seura oli jo komeasti viides. Lisäksi Levein johdatti Dundee Unitedin Skotlannin liigacupin finaaliin kaudella 2007/08.
Joulukuussa 2009 Levein jätti Dundeen ja siirtyi Skotlannin maajoukkueen päävalmentajaksi. Leveinin johdolla Skotlanti jäi vain kahden pisteen päähän jatkokarsintapaikasta EM2012-karsinnoissa. Syksyllä 2012 joukkueen tulokset jäivät kehnoiksi ja Leveinin johdolla Skotlanti ei voittanut yhtään neljästä ensimmäisestä MM2014-karsintaottelusta. Skotlannin jalkapalloliitto erotti Leveinin marraskuun alussa 2012.
Toukokuussa 2014 Levein palasi työskentelemaan Heartsiin urheilutoimenjohtajaksi.
Elokuussa 2017 Levein palasi valmennustehtäviin, kun hän siirtyi urheilutoimenjohtajan paikalta Heartsin päävalmentajaksi. Levein luotsasi Heartsin kahteen otteeseen Skotlannin valioliigassa kuudenneksi. Kaudella 2018/19 Hearts eteni Skotlannin cupin finaaliin, jossa se hävisi Celticille. Hearts erotti Leveinin heikosti alkaneen kauden vuoksi lokakuussa 2019. Hearts oli voittanut vain yhden ottelun Valioliigassa. Levein jatkaa kauden loppuun seuran palveluksessa kehitystehtävissä.
Ura valmentajana > Meriitit valmentajana

Skotlannin liigacup
Hopeaa: 2008
Eleanor Rigby

| ”Eleanor Rigby” The Beatles |
| --- | --- | --- |

Singlen tiedot
 Albumilta: Revolver
 A-puoli: ”Yellow Submarine”
 Julkaistu:  5. elokuuta 1966    8. elokuuta 1966
 Formaatti: 7"-vinyyli, CD
 Tekijä(t): John Lennon, Paul McCartney
 Tuottaja(t): George Martin
 Tyylilaji: kamaripop
 Kesto: 02.06
 Levy-yhtiö:  Parlophone    Capitol Records
The Beatlesin muut singlet
| ”Paperback Writer” 1966 | ”Eleanor Rigby” 1966 | ”Strawberry Fields Forever” / ”Penny Lane” 1967 |
”Eleanor Rigby” on The Beatles -yhtyeen laulu, jonka on säveltänyt Paul McCartney ja sovittanut osittain George Martin. Laulu julkaistiin ensi kerran vuonna 1966 ilmestyneellä albumilla Revolver sekä samanaikaisesti ilmestyneellä singlellä "Yellow Submarine". Eleanor Rigby on yksi Beatlesin omaperäisimmistä lauluista. Sen tunnusomainen piirre on George Martinin tekemä sovitus kahdeksalle jousisoittimelle. Vanhuuden yksinäisyydestä kertovine sanoituksineen laulu edustaa Beatlesin murrosvaihetta, jolloin yhtye oli muuttumassa perinteisestä popyhtyeestä kohti vakavampaa ja kokeilevampaa studioyhtyettä.
Laulu on nimetty Eleanor Bron -nimisen näyttelijättären mukaan, joka esiintyi Beatlesin Help!-elokuvassa. Rigby taas on poimittu Bristolissa sijaitsevan liikkeen nimestä "Rigby & Evens Ltd, Wine & Spirit Shippers". Kuitenkin 1980-luvulla huomattiin, että liverpoolilaisella hautausmaalla, jossa John ja Paul olivat nuorena oleilleet, oli Eleanor Rigby -nimisen henkilön hauta, jonka läheisyydessä oli toisessa hautakivessä nimi McKenzie. McCartney totesi asiasta että nimet olivat varmaankin alitajuisesti syöpyneet heidän mieliinsä.
Beatlesit viimeistelivät laulun sanat yhdessä John Lennonin Kenwoodin kodissa yhdessä ystävänsä Pete Shottonin kanssa, jonka idea oli laittaa viimeiseen säkeistöön McKenzie toimittamaan Eleanor Rigbyn hautajaisia.
Eleanor Rigby sai ilmestymisvuonnaan 1966 arvostetun Grammy-palkinnon. Joissakin musiikkialan hakuteoksissa laulu rinnastetaan klassisiin taidelauluihin (lied). Vuonna 1994 se listattiin Rolling Stone -musiikkilehdessä kaikkien aikojen 137. parhaaksi lauluksi. Tammikuussa 2022 Helsingin Sanomat pyysi yli 70:ää suomalaista musiikkialan vaikuttajaa nimeämään korkeintaan 20 itselleen juuri sillä hetkellä tärkeintä laulua paremmuusjärjestyksessä, minkä perusteella lehti laati sadan parhaan laulun listan. ”Eleanor Rigby” ylsi sijalle 92.
Laulusta on tehty lukemattomia eri sovituksia ja versioita. Suomeksi sen levytti Topmost.
Instrumentaaliversio kappaleesta löytyy Beatles-albumilta Anthology 2.
Denis Begbie

Denis Warburton Begbie (12. joulukuuta 1914 – 10. maaliskuuta 2009) oli eteläafrikkalainen kriketinpelaaja. Hän pelasi viidessä test matchissa vuosina 1948–1950.
Aiheesta muualla

Cricinfo: Denis Begbie (englanniksi)
Duodecim (kustantamo)

Kustannus Oy Duodecim on lääketieteeseen erikoistunut kustantamo, joka julkaisee lääkäreille ja muille terveydenhuollon ammattilaisille suunnattua ammattikirjallisuutta sekä suurelle yleisölle suunnattuja teoksia terveyteen ja sairauksiin liittyvistä aiheista.
Perinteisen kirjatuotannon lisäksi Kustannus Oy Duodecim julkaisee merkittäviä sähköisiä tietokantakokoelmia. Terveydenhuollon ammattilaisille suunnattu Terveysportti kokoaa yhteen ammattilaisten työssään tarvitseman lääketieteellisen tiedon.
Kustannus Oy Duodecim julkaisee myös kansalaisille suunnattua avointa www-palvelua, Terveyskirjastoa. Se tuo luotettavan, riippumattoman ja ajantasaisen tiedon terveyksistä ja sairauksista jokaisen suomalaisten ulottuville. Terveyskirjaston artikkelit ja ohjeet ovat asiantuntijoiden laatimia ja perustuvat Suomalaisen Lääkäriseuran Duodecimin tuottamiin kansallisiin hoitosuosituksiin ja Kustannus Oy Duodecimin julkaisemiin lääkäreiden käsikirjoihin.
Aiheesta muualla

Duodecim
Kustannus Oy Duodecim
Terveysportti
Terveyskirjasto
Craig Mabbitt

| Craig Mabbitt |
| --- | --- |
 Craig Mabbitt 2013
Henkilötiedot
Syntynyt: 9. huhtikuuta 1987 (ikä 37) Glendale, Arizona, Yhdysvallat
Ammatti:  laulaja, lauluntekijä
Muusikko
Laulukielet:  englanti
Aktiivisena:  2003-
Tyylilajit:  Post-hardcore, metalcore, screamo
Yhtyeet:  Blessthefall, The Word Alive, A Skylit Drive, Escape the Fate, The Dead Rabbitts
Levy-yhtiöt:  Eleven Seven, Interscope, Epitaph, Ferret
Aiheesta muualla
Kotisivut
  [ Muokkaa Wikidatassa ] [ ohje ]  
Craig Edward Mabbitt (s. 9. huhtikuuta 1987) on yhdysvaltalainen laulaja, lauluntekijä ja Escape the Fate -yhtyeen nykyinen laulaja. Mabitt on myös The Dead Rabbitts-yhtyeen nykyinen laulaja.
Aikaisemmin Mabbitt on vaikuttanut myös Blessthefall- ja The Word Alive -yhtyeissä. Hän on myös vieraillut Eyes Set to Killin albumilla The World Outside kappaleessa "Deadly Weapons", Greeley Estatesin kappaleissa "I Shot The Maid" ja "Jealousy Breeds Killing Sprees" albumilla No Rain, No Rainbow, Attack Attack!in laulajan Caleb Shomon biisillä "All That I'm About", taustalaulajana Kisses For Kingsin kappaleessa "Ignore The End", A Skylit Drive-yhtyeen kiertueilla sekä Get Scaredin kappaleessa "Sarcasm".
Yksityiselämä

Mabbitt joutui lapsena käyttämään hengityslaitetta astman vuoksi. Hän seurustelee Gabrielle Frosinosin kanssa ja parilla on kaksi lasta, Leila ja Caige.
Musiikkiura > Blessthefall (2003-2008)

Blessthefall oli Mabbittin ensimmäinen merkittävä yhtye. Hän julkaisi bändinsä kanssa kaksi EP:tä ja yhden täyspitkän albumin: His Last Walk. Mabbitt kuitenkin jätti yhtyeen henkilökohtaisista syistä ja hänet korvasi Take the Crown-yhtyeen entinen laulaja Beau Bokan.
Musiikkiura > The Word Alive (2008)

The Word Alive oli Mabbittin sivuprojekti hänen olleessaan Escape the Fatessa. He äänittivät kappaleita EP:tä varten, mutta EP:tä ei koskaan virallisesti julkaistu. TWA:n ja Mabbittin tiet kuitenkin erosivat epäselvyyksien vuoksi, ja Mabbittin korvasi Tyler "Telle" Smith.
Musiikkiura > Escape the Fate (2008-)

Ronnie Radken jouduttua vankilaan vuonna 2008 ETF kääntyi Mabbittin puoleen. Mabbittista tuli ETF:n virallinen laulaja ja he julkaisivat ensimmäisen yhteisen albuminsa 21. lokakuuta 2008 nimeltä This War Is Ours. Yhtyeen seuraava albumi Mabbittin kanssa oli nimeltään Escape the Fate ja se julkaistiin 2. marraskuuta 2010. Kolmas albumi Ungrateful julkaistiin 14. toukokuuta 2013.
Musiikkiura > The Dead Rabbitts (2011-)

Vuonna 2011 hän aloitti uuden sivuprojektin, The Dead Rabbittsin. Mabbittilla oli uusi musiikillinen visio, jota hän ei kuitenkaan voinut toteuttaa Escape the Fatessa. Tätä varten hän perusti The Dead Rabbittsin. Yhtyeessä soittaa myös toinen Escape the Faten jäsen: TJ Bell. Yhtyeen ensimmäinen EP Edge Of Reality julkaistiin 19. lokakuuta 2012 ja ensimmäinen albumi Shapeshifter 1. heinäkuuta 2014.
Don Warrington

| Don Warrington |
| --- | --- |

Henkilötiedot
Syntynyt: 23. toukokuuta 1951 (ikä 73) Trinidad ja Tobago
Ammatti:  näyttelijä
Lapset:  2
Näyttelijä
Aktiivisena:  1974–
Merkittävät roolit:  Philip Smith (Rising Damp) Nigel Beaumont (C.A.T.S. Eyes) Patrick (Manchild)  Bailey (The Crouches) poliisipäällikkö Selwyn Patterson (Murha paratiisissa)
Aiheesta muualla
IMDb 
Elonet
Don Warrington (s. 23. toukokuuta 1951 Trinidad ja Tobago) on brittiläinen näyttelijä. Warrington on näytellyt useissa englantilaisissa televisiosarjoissa ja elokuvissa. Hänet nimitettiin vuonna 2008 Brittiläisen imperiumin ritarikuntaan. Samana vuonna hän osallistui brittiläiseen TV-ohjelmaan Strictly Come Dancing tanssiparinaan latinalaistansseihin erikoistunut Lilia Kopylova.
Televisiorooleja

| Vuosi | Sarja | Rooli |
| --- | --- | --- |
| 1974–1978 | Rising Damp | Philip Smith |
| 1985–1987 | C.A.T.S. Eyes | Nigel Beaumont |
| 1992 | Red Dwarf | Binks |
| 2002–2003 | Manchild | Patrick |
| 2003–2005 | The Crouches | Bailey |
| 2006–2007 | New Street Law | Judge Ken Winyard |
| 2006 | Doctor Who | Presidentti |
| 2009–2010 | Sairaalaelämää | Trevor |
| 2011– | Murha paratiisissa | Poliisipäällikkö Selwyn Patterson |
| 2014 | Chasing Shadows | Harley Drayton |
| 2016 | The Five | Ray Kenwood |
Eino Aaltonen

| Eino Aaltonen> Henkilötiedot |
| --- | --- |
Syntynyt: 15. lokakuuta 1906 Turku
Kuollut: 19. elokuuta 1960 (53 vuotta) Turku
Kansalaisuus:  suomalainen
Taiteilija
Ala:  taidemaalari
Eino Niilo Aaltonen (15. lokakuuta 1906 Turku – 19. elokuuta 1960 Turku) oli suomalainen taidemaalari. Hän kävi seitsemän luokkaa lyseota ja suoritti taideopintoja Turun Taideyhdistyksen piirustuskoulussa 1928–1930. Lisäoppia hän hankki tekemällä opintomatkan Tukholmaan 1930.
Aaltosen teoksia oli ensi kerran esillä taidenäyttelyssä 1929 Turussa ja 1940 Helsingissä. Suomalaisiin yhteisnäyttelyihin hän osallistui muun muassa vuoden 1940 Nuorten näyttelyyn ja ulkomailla järjestettyihin suomalaisen taiteen näyttelyihin Oslossa Norjassa 1940 sekä Ruotsissa Tukholmassa 1940 ja Göteborgissa 1940. Vuonna 1933 Aaltoselle myönnettiin Dahlströmin apuraha. Hänen teoksiaan on hyväksytty Ateneumin taidemuseon ja Turun taidemuseon kokoelmiin. Aaltonen oli Turun taiteilijaseuran jäsen.
Aiheesta muualla

Eino Aaltonen Kansallisgallerian kokoelmissa
Eino Aaltonen taiteilijamatrikkelissa
Suomen kuvataiteen bibliografia
Cray-1

Cray-1 oli menestyksekäs vektorisuorittimia käyttävä supertietokonemalli, jonka valmistus aloitettiin vuonna 1976. Koneen kehitti Cray Research -yhtiö pääsuunnittelijanaan Seymour Cray.